SICT บวก 2% สวนตลาดฯ ลุ้นกำไรปี 66-68 โตเฉลี่ย 17% ลุยออกสินค้าใหม่หนุน
SICT บวก 2% สวนตลาดฯ ลุ้นกำไรปี 66-68 โตเฉลี่ย 17% ลุยออกสินค้าใหม่-ขยายฐานลูกค้าหนุน
SICT บวก 2% สวนตลาดฯ ลุ้นกำไรปี 66-68 โตเฉลี่ย 17% ลุยออกสินค้าใหม่-ขยายฐานลูกค้าหนุน
12 เม.ย. 2566

ผู้สื่อข่าวรายงานว่า วันนี้ ( 12 เม.ย.66) ราคาหุ้น บริษัท ซิลิคอน คราฟท์ เทคโนโลยี จำกัด (มหาชน) หรือ SICT ณ เวลา 11:38 น. อยู่ที่ระดับ 10.40 บาท บวก 0.20 บาท หรือ 1.96% ราคาสุงสุด 10.50 บาท ราคาต่ำสุด 10.10 บาท ด้วยมูลค่าซื้อขาย 41.01ล้านบาท ราคาหุ้นวิ่งสวนภาวะตลาดหุ้นไทยติดลบ โดย ณ เวลา 11:48 น. ดัชนีอยู่ที่ 1,587.70 ลบ 9.40 จุด หรือ 0.59% ด้วยมูลค่าซื้อขาย 20,294.25 ล้านบาท

บล.ทิสโก้ ระบุในบทวิเคราะห์ว่า มีมุมมองเชิงบวกต่อภาพการเติบโตของ SICT จากการแนวโน้มสถานการณ์ชิพที่ดีขึ้น รวมถึงการออกสินค้าใหม่ๆต่อเนื่อง โดยคาดกำไรสุทธิปี 66-68 จะเติบโตเฉลี่ย 17% ปัจจัยขับเคลื่อนการเติบโตมาจาก 1) การออกสินค้าใหม่อีก 2-3 ผลิตภัณฑ์ต่อปี 2) การเริ่มขยายฐานลูกค้าของ ULTX ไปสู่รายอื่นๆ 3) แผนการ M&amp;A เพื่อหา Synergies ในช่องทางต่างๆ 4) อำนาจการต่อรองกับ Supplier ที่เพิ่มขึ้นตามรายได้ที่เติบโต และ 5) การขยายสิทธิประโยชน์ทางภาษี BOI ได้ต่อเนื่อง